Fase 4-beurtkrag verlengFoto bloot ter illustrasie. (Foto: Rebecca Peterson / Unsplash) Fase 4-beurtkrag sal nou regdeur die nag ingestel word. Eskom het Woensdagaand in ’n verklaring bevestig fase 4-beurtkrag sal deur die nag geïmplementeer word en voortduur totdat dieselvoorraad volledig aangevul is. “Die vaartuig wat veronderstel is om diesel by die Mosselbaaise hawe af te laai, kon weens rowwe seetoestande nie by die hawe kom nie,” sê Eskom. Eskom het Sondag aangekondig dat hy in die komende week fase 3- en fase 4-beurtkrag afwisselend sal instel, met fase 3 wat daagliks tussen 00:00 en 16:00 van krag sal wees, waarna dit na fase 4 sal oorskakel. Fase 4-beurtkrag geld gedurende spitstye in die aand, tussen 16:00 en 00:00. Eskom het Woensdag bevestig hy sal voortgaan om fase 3 en fase 4 afwisselend tot Saterdag in te stel.